Όττο Σίμιτσεκ

Ο Όττο Σίμιτσεκ (Otto Scymiczek) (Βουδαπέστη, 24 Σεπτεμβρίου 1909 - Αθήνα, 23 Αυγούστου 1990) ήταν Ούγγρος προπονητής που εργάστηκε σε όλη του τη ζωή στην Ελλάδα, προπονητής της Εθνικής ομάδας στίβου για 40 έτη, ενώ ταυτόχρονα προπονούσε αρκετούς συλλόγους.

 Βιογραφία 
Γεννήθηκε στη Βουδαπέστη το 1909, σπούδασε στη Βασιλική Ανωτάτη Σχολή Σωματικής Αγωγής της Βουδαπέστης, κι έκανε μεταπτυχιακό στο ΒερολίνοΕλευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, σελ. 214. Εκτός από Ουγγρικά και Ελληνικά, μιλούσε ακόμα Γαλλικά, Γερμανικά και Αγγλικά. Ήταν παντρεμένος με τη Δώρα Φαβρέτη και απέκτησαν δυο γιους, τον Διαγόρα-Μάρτον και τον Παναγιώτη.

 Καριέρα 
Το 1929 ο ΣΕΓΑΣ με πρόεδρο τον Ιωάννη Κετσέα απευθύνθηκε στη Βουδαπέστη και στη φημισμένη τότε Βασιλική ανωτάτη σχολή σωματικής αγωγής για προπονητή της εθνικής ομάδαςΑθλητική Ηχώ, φύλλο 30 Ιανουαρίου 1971, σελ. 4, Αφιέρωμα του Κλ. Παλαιολόγου. Έως τότε την εθνική ομάδα προπονούσαν άνθρωποι με γνώσεις γυμναστή και η ομοσπονδία έψαχνε κάποιον με σπουδές και εξειδικευμένες γνώσεις στο θέμα προπόνησης και τακτικής. Η Βασιλική Ακαδημία πρότεινε τον Σίμιτσεκ, αριστούχο τότε και με τη βοήθεια του συμφοιτητή του Κλεάνθη Παλαιολόγου ήρθε στην ΕλλάδαΣύνδεσμος προπονητών Βορείου Ελλάδος.

Ο Σίμιτσεκ υπηρέτησε εκλέκτορας και αρχιπροπονητής της εθνικής στίβου από το 1929 έως το 1969 που αποχώρησε. Από το 1932 υπήρξε προπονητής της Ολυμπιακής ομάδας της Ελλάδος. Είχε διατελέσει Αντιπρόεδρος του ΣΕΓΑΣ, από το 1961 τεχνικός σύμβουλος της ΕΟΑΑθλητική Ηχώ, φύλλο 25 Απριλίου 1971, σελ. 3, από το 1962 έως το 1990 κοσμήτορας της Διεθνούς Ολυμπιακής Επιτροπής στην Ολυμπίαwww.vrestaola.eu-Διεθνή Ολυμπιακή Ακαδημία, πολλά έτη πρόεδρος της Παγκόσμιας Ένωσης Προπονητών Στίβου. Ήταν μέλος πολλών οργανισμών, όπως του Αμερικανικού Συνδέσμου Υγείας και της Διεθνούς Ομοσπονδίας Ψυχαγωγίας. 

Σε συλλογικό επίπεδο πρόσφερε τις υπηρεσίες του σε όποιον αθλητικό σύλλογο το ζητούσε και υπήρξε προπονητής του Ομίλου αντισφαίρισης Αθηνών από το 1932, του Ολυμπιακού στην καλαθοσφαίριση γυναικών και την πετοσφαίριση γυναικών, του στίβου του Παναθηναϊκού, της Κολύμβησης του ΟλυμπιακούΔια τους φιλάθλους, εφημερ. «ΕΜΠΡΟΣ», 21/05/1946 κτλ. Ήταν επίσης χιονοδρόμος και αναφέρεται ως προπονητής χιονοδρομίας στη σχολή του Ελληνικού ορειβατικού συλλόγου. Το 1953 προπονούσε τους αθλητές των έξι αθλητικών συλλόγων της Κύπρου που συμμετείχαν στους Παγκύπριους αγώνες στίβουΑθλητική Ηχώ, φύλλο 10 Μαρτίου 1953, σελ. 4.

Εκτός από προπονητής χιονοδρομίας ήταν και αθλητής όπου συμμετείχε σε πολλούς αγώνες κατακτώντας και πρώτες θέσειςΑθλητική Ηχώ, φύλλο 8 Ιανουαρίου 1953, σελ. 4.

Έχει τιμηθεί με τα παράσημα του Ταξιάρχου Γεωργίου Α΄ και του Ταξιάρχου Φοίνικος.

 Βιβλιογραφία 

 Ευάγγελος Ανδρέου, Το αστέρι του πρωταθλητή άναψε... Έκδ. Ευρωπαϊκό Κέντρο Τέχνης (EUARCE), 2011 - "Όττο Σίμιτσεκ (Scymiczek, Otto)" σ.172 (10 βιογραφικές αναφορές), ISBN 978-960-99566-0-4

 Παραπομπές 

Κατηγορία:Έλληνες προπονητές στίβου
Κατηγορία:Ούγγροι προπονητές
Κατηγορία:Έλληνες αθλητές των χιονοδρομιών